आईजीएमसी में 31 टीएमसी में 8 स्नातकोत्तर सीटें बढ़ाई गई
राज्यस्वास्थ्य एवं परिवार कल्याण विभाग के अधिकारियों ने बताया कि केंद्रीय स्वास्थ्य एवं परिवार कल्याण मंत्रालय ने इंदिरा गांधी मेडिकल काॅलेज शिमला आैर डा. राजेंद्र प्रसाद राजकीय मेडिकल कालेज टांडा में स्नातकोत्तर की कुल 39 सीटें बढ़ाने की अनुशंसा की है। शिक्षक-शिक्षार्थी अनुपात में संशोधन के आधार पर शैक्षणिक सत्र 2017-18 से आईजीएमसी में 31 सीटें तथा 8 सीटें टांडा मेडिकल काॅलेज में बढ़ाई गई हैं। आईजीएमसी में बढ़ाई गई सीटों का विवरण देते हुए उन्होंने बताया कि एमडी जनरल मेडिसिन की मौजूदा 9 सीटों को बढ़ाकर 13 किया गया है जबकि एमएस सामान्य सर्जरी में 3 सीटें, एमएस आर्थोपेडिक्स में एक सीट, एमएस ओबीजी में 7 सीटें, एमएस ईएनटी में एक सीट, एमडी रेडियो डायगनोसिस में 9 सीटें, एमडी एनेस्थिसियोलॉजी में 5 सीटें तथा एमडी रेसपायरेटरी मेडिसन में एक सीट बढ़ाई गई है।
इसी प्रकार टांडा मेडिकल कालेज में एमडी पीडियट्रिक्स में एक सीट, एमएस आर्थोपेडिक्स में 3 सीटें आैर एमडी एनेस्थिसियोलॉजी में 4 सीटें बढ़ाई गई हैं।
hin_Deva hin_Deva hin_Deva